Հաստատված է

Լերմոնտովո համայնքի ավագանու

2025 թ-ի ապրիլի 30-ի

Թիվ 18 որոշմամբ

Լերմոնտովո համայնքի ղեկավար՝

\_\_\_\_\_\_\_\_\_\_\_\_\_\_\_\_\_\_\_Է․Չախալյան

«ԼՈՌՈՒ ՄԱՐԶԻ ԼԵՐՄՈՆՏՈՎՈ ՀԱՄԱՅՆՔԻ

ՄՇԱԿՈՒՅԹԻ ԿԵՆՏՐՈՆ»

ԲՅՈՒՋԵՏԱՅԻՆ ՀԻՄՆԱՐԿԻ

ԿԱՆՈՆԱԴՐՈՒԹՅՈՒՆ

1․Ընհանուր դրույթներ

1․1․Լոռու մարզի Լերմոնտովո համայնքը ի դեմս համայնքի ղեկավարի և համայնքի ավագանու որոշմամբ ստեղծում է ՛՛Լոռու մարզի Լերմոնտովո համայնքի Մշակույթի կենտրոն՛՛ բյուջետային հիմնարկը /այսուհետև ՛՛Կենտրոն՛՛/։

1․2․՛՛Կենտրոնի՛՛ գործունեության նպատակներն են․

ա/համայնքի բնակչության մշակութային պահանջմունքների բավարարումը, այդ թվում

\*կուլտուրական ակտիվ հանգստի կազմակերպումը;

\*մշակութային միջոցառումների կազմակերպումը;

\*երաժշտության, նկարչության, արվեստի և կենցաղային հմտությունների այլ բնագավառներում ուսուցման կազմակերպումը;

բ/ընթերցողների համար գրականության ապահովումը, նրանց նախասիրությունների ուսումնասիրությունը, գրադարանային գործում առաջավոր փորձի ուսումնասիրությունը և ներդրումը, գրադարանային ֆոնդի համալրումը և պահպանությունը;

գ/իրեն պատկանող գույքի պահպանությունը, դրա նպատակային օգտագործումը և ավելացնելուն ուղղված աշխատանքների կազմակերպումըպ;

դ/մշակութային արժեքների տարածումը։

1․3․՛՛Կենտրոնի՛՛ պարտավորությունների համար պատասխանատվություն է կրում հիմնադիրը։

1․4․՛՛Կենտրոնը՛՛ իրավաբանական անձ չէ, գործում է հիմնադրի կողմից հաստատված կանոնադրության հիման վրա և չունի առանձնացված գույք։

1․5․՛՛Կենտրոնը՛՛ ունի ինքնուրույն հաշվեկծիռ; ՀՀ զինանշանի պատկերով իր անվամբ կլոր կնիք; օրենքով և սույն Կանոնադրությամբ սահմանված շրջանակներում կարող է իր անունից ձեռք բերել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող, ունենալ ձևաթղթեր, խորհրդանիշ, բացել բանկային հաշիվներ։

1․6․՛՛Կենտրոնի՛՛ գույքը, այդ թվում ֆինանսական միջոցները, ձևավորվում են հիմնադրի կողմից, անժամկետ և անհատույց օգտագործման իրավունքով․ ՛՛Կենտրոնին՛՛ ամրագրված գույքից ՛՛Կենտրոնի՛՛ գործունեության արդյունքում ստեղծված և ձեռք բերված այն գույքից, որը հիմնադիրը թողնում է նրա տնօրինմանը։ ՛՛Կենտրոնը՛՛ իր գույքն օգտագործում, տիրապետում և տնօրինում է սույն Կանոնադրությամբ իրեն վերապահված լիազորությունների շրջանակում հիմնադրի հանձնարարություններին և այդ գույքի նշանակությանը համապատասխան։

1․7․՛՛Կենտրոնը՛՛ համարվում է ստեղծված սույն Կանոնադրությունը սահմանված կարգով հաշվառելու պահից և գործունեության ընթացքում ղեկավարվում է ՀՀ օրենսդրությամբ, իր հիմնադրի որոշումներով և սույն Կանոնադրությամբ

1․8․՛՛Կենտրոնը՛՛ չեզոքություն է պահպանում հասարակական քաղաքական կազմակերպությունների /կուսակցությունների/ և կրոնական կազմակերպությունների գործունեության նկատմամբ։

1․9․՛՛Կենտրոնի՛՛ գտնվելու վայրը՝ ՀՀ Լուռու մարզ, Լերմոնտովո համայնք, 2 փողոց, թիվ 4։

2․Գործունեության բովանդակություն

2․1․՛՛Կենրոնը՛՛ կազմակերպում է․

\*անվճար մշակութային միջոցառումներ, համերգներ, փառատոններ, մրցույթներ, ցուցահանդեսներ, տոնակատարություններ, հայտնաբերում է շնորհալի երեխաներ և աջակցում է նրանց ձիրքերի հետագա զարգացմանը;

\*համայնքի ընթերցող հասարակությանը համապատասխան սպասարկում, իրականացնում է գրքային ֆոնդի համալրում, պահպանություն, կատարում է բնակչության գրական նախասիրությունների, ինչպես նաև դպրոցական ու բուհական կրթական ծրագրերի ուսումնասիրություններ և ձեռնարկում միջոցներ դրանց բավարարման ուղղությամբ, համագործակցում է մարզային գրադարանի հետ, նրանից մեթոդական-մասնագիտական ցուցումների ստացման և նրա գրքային ֆոնդերից օգտվելու նպատակներով։

2․2․՛՛Կենտրոնն՛՛ իրականացում է երաժշտական ուսուցում, կազմակերպում է նկարչության, քանդակի, թատերական և այլ մշակութային ու կենցաղային խմբակներ, համագործակցում է համայնքային և մարզային մշակութային այլ հիմնարկների հետ, իրականացնում փորձի փոխանակում։

2․3․՛՛Կենտրոնը՛՛ կազմակերպում է վճարովի համերգմեր, կինոցուցադրումներ, հրավիրում է թատերական խմբեր, ցուցադրում է տեսաֆիլմեր և կազակերպում տեսաերիզների վարձույթ։

2․4․՛՛Կենտրոնը՛՛ հատուկ ուշադրություն է դարձնում մանկահասակ երեխաների և դպրոցականների սպասարկմանը դպրոցական գրադարանների հետ համատեղ, կազմակերպում է գրական միջոցառումներ /բանավեճեր, երեկոներ, վիկտորինաներ, առանձին գրողներին, նրանց ստեղծագործություններին նվիրված և թեմատիկ ներկայացումներ/։

2․5․՛՛Կենտրոնը՛՛ միջոցառումներ է կազմակերպում նաև համայնքի հիմնարկ ձեռնարկություններում ու դպրոցում, համագործակցում է նրանց հետ գրականության պրոպագանդայի և սպասարկման նպատակներով, գիրքը բնակչությանը հասցնելու նպատակով կազմակերպում է շերտավոր սպասարկման ձև, նպաստում է երիտասարդության դաստիարակմանը հայրենասիրական ոգով։

2․6․՛՛Կենտրոնը՛՛ մշակույթի բնագավառում կարող է իրականացնել օրենքով չարգելված այլ գործունեություն և դրա հետևանքով ստացվող միջոցները, հիմնադրի թույլտվությամբ, ուղղել իր կանոնադրական նպատակների իրականացմանը։

3․Կառուցվածքը, աշխատանքի կազմակերպումը և ղեկավարումը

3․1․՛՛Կենտրոնը՛՛ վարում է հաշվապահական հաշվառում և պարտավոր է օրենքով և այլ իրավական ակտերով սահմանված դեպքերում և կարգով վարել հաշվապահական հաշվառում և ներկայացնել ֆինանսական և վիճակագրական հաշվետվություններ։

3․2․՛՛Կենտորնի՛՛ կառավարման մարմիններն են Լերմոնտովո համայնքի ավագանին, հիմնադիրը և տնօրենը։

3․3․Լերմոնտովո համայնքի ավագանին․

\*որոշում է կայացնում ՛՛Կենտրոնի՛՛ վերակազմակերպման կամ վերջինիս գործունեության դադարեցման մասին;

\*իր որոշմամբ համաձայնություն է տալիս համայնքի ղեկավարի ներկայացրած ՛՛Կենտրոնի՛՛ տնօրենի թեկնածուներին;

\*որոշում է կայացնում ՛՛Կենտրոնի՛՛ անվանման և վերանվանման վերաբերյալ;

\*հաստատում է ՛՛Կենտրոնի՛՛ կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը, աշխատավարձի չափը և դրա փոփոխությունները;

\*որոշում է կայացնում ՛՛Կենտրոնի՛՛ սեփականություն համարվող գույքը վարձակալության հանձնելու և օտարելու մասին, հաստատում է դրանց վարձավճարների, օտարման գների չափերը և պայմանները, իսկ աճուրդային եղանակով օտարելու դեպքում գույքի մեկնարկային գները։

3․4․Հիմնադիրն ունի ՛՛Կենտրոնի՛՛ գործունեությանն ու կառավարմանը վերաբերվող ցանկացած հարց վերջնական լուծելու իրավունք, բացառությամբ սույն Կանոնադրությամբ և ՀՀ օրենսդրությամբ սահմանված դեպքերի

Հիմնադիրը․

\*հաստատում է սույն Կանոնադրությունը և նրա փոփոխությունները;

\*համայնքի ավագանու հաստատմանն է ներկայացնում ՛՛Կենտրոնի՛՛ վերակազմակերպման կամ նրա գործունեության դադարեցման, ՛՛Կենտրոնի՛՛ կառուցվածքի, աշխատակիցների թվաքանակի, հաստիքացուցակի, պաշտոնային դրույքաչափերի, աշխատավարձի չափի և դրանց փոփոխությունների վերաբերյալ որոշումների նախագծերը;

\*ավագանու որոշմամբ կամ վերջինիս կողմից երկու անգամ համաձայնություն չտալու դեպքում առանց ավագանու հետ համաձայնեցնելու նշանակում և ազատում է ՛՛Կենտրոնի՛՛ տնօրենին;

\*ավագանու հաստատմանն է ներկայացնում ՛՛Կենտրոնի՛՛ գույքը վարձակալության հանձնելու և օտարելու վերաբերյալ, ՛՛Կենտրոնի՛՛ անվանման ու վերանվանման վերաբերյալ որոշումների նախագծերը;

\*հաստատում է ՛՛Կենտրոնի՛՛ տարեկան հաշվետվություններն ու հաշվեկշիռը;

\*կասեցնում կամ ուժը կորցրած է ճանաչում ՛՛Կենտրոնի՛՛ տնօրենի ՀՀ օրենսդրության պահանջներին հակասող հրամանները, հրահանգներն ու ցուցումները։

3․5․՛՛Կենտրոնի՛՛ ընթացիկ գործունեությունը ղեկավարում է տնօրենը և պատասխանատու է այդ գործունեության համար։ ՛՛Կենտրոնի՛՛ տնօրենը․

ա/կազմակերպում և ղեկավարում է ՛՛Կենտրոնի՛՛ աշխատանքները, օրենքով պատասխանատվույթուն է կրում ՛՛Կենտրոնի՛՛ գույքի, գործիքների և շենքի պահպանության և օգտագործման համար;

բ/կառավարում է ՛՛Կենտրոնի՛՛ դրամական և նյութական միջոցները ՀՀ օրենսդրությանը և սույն կանոնադրությանը համապատասխան, բանկում բացում կամ փակում է ՛՛Կենտրոնի՛՛ հաշիվները, կնքում է պայմանագրեր, տալիս է լիազորագրեր;

գ/իր իրավասության սահմաններում արձակում է հրամաններ, հրահանգներ, տալիս է կատարման համար պարտադիր ցուցումներ և վերանայում է դրանց կատարումը;

դ/սահմանված կարգով աշխատանքի է ընդունում և աշխատանքից ազատում է ՛՛Կենտրոնի՛՛ աշխատակիցներին;

ե/աշխատակիցների նկատմամբ կիրառում է խրախուսանք և կարգապահության միջոցներ։

4․Գործունեության վերահսկումը և վերստուգումը

4․1․Հիմնադիրը վերահսկողություն է իրականացնում ՛՛Կենտրոնին՛՛ ամրացված գույքի պահպանության նկատմամբ։

4․2․՛՛Կենտրոնի՛՛ ֆինանսատնտեսագիտական գործունեության վերահսկումն ու վերստուգումը իրականացվում է Լերմոնտովոյի համայնքապետարանի հաշվապահական ծառայության կողմից՝ համայնքի ղեկավարի կարգադրությամբ։

4․3․Ստուգումների ժամկետները և ուղղվածությունները /ընդհանուր գործունեության ստուգում և թեմատիկ ստուգում/ սահմանվում է հիմնադրի կողմից։

4․4․՛՛Կենտրոնը՛՛ սերտորեն համագործակցում է մարզի համապատասխան կազմակերպությունների հետ, փորձի փոխանակման, տեխնիկական աջակցության և միջոցառումների կազմակերպման բնագավառներում։

4․5․՛՛Կենտրոնը՛՛ մասնագիտական աջակցություն և մեթոդական ցուցումներ ստանալու համար համագործակցում է մարզպետարանի մշակույթի բաժնի հետ։

4․6․՛՛Կենտրոնի՛՛ վերակազմակերպումը և նրա գործունեության դադարումը իրականացվում է միայն հիմնադրի որոշմամբ, իսկ օրենքով նախատեսված դեպքերում նաև դատական կարգով։

4․7․՛՛Կենտրոնի՛՛ գործունեությունը ավագանու որոշմամբ դադարում է դրա ընդունումից երկու ամիս հետո, եթե այլ ժամկետ նախատեսված չէ այդ որոշմամբ կամ օրենքով։

4․8․՛՛Կենտրոնի՛՛ գործունեության դադարումից հետո նրան ամրացված գույքը սահմանված կարգով անցնում է հիմնադրին։